**PAPILDUS INFORMĀCIJA par** **uzdotajiem jautājumiem un sniegtajām atbildēm konkursam Nr. LLU/2015/24/AK**

 Latvijas Lauksaimniecības universitātes iepirkumu komisija 01.04.2015. saņēma vēstuli ar jautājumiem par LLU konkursa *„Dažādu laboratorijas iekārtu piegāde LLU Pārtikas tehnoloģijas fakultātes vajadzībām ZM subsīdiju līguma Nr. 180914/267 ietvaros”* (id.Nr. LLU/2015/24/AK) nolikuma 1.daļas un 2.daļas tehnisko specifikāciju.

***Vēstulē uzdotais 1.jautājums:***

1. ***1. daļas „Dažādas laboratorijas iekārtas”****, specifikāciju punktos 2.5. un 2.3., tiek prasīta centrifūga ar ātrumu vismaz līdz 15000 apgr/min un šūpuļa rotoru. Informējam komisiju, ka šūpuļa rotori, kas varētu tikt izmantoti pie šāda ātruma, neeksistē šajā centrifūgu kategorijā. Līdz ar to pieprasītais griešanas ātrums ar šādu rotoru nekad nevarēs tikt realizēts, pat, ja centrifūga to pieļauj ar citiem rotoriem. Lūdzam precizēt, pie kāda griešanas ātruma šūpuļa rotors tiks izmantots? Lūdzam precizēt vai komplektā ir vai nav jāiekļauj leņķa rotors izmantošanai pie lieliem ātrumiem?*

***Atbilde uz 1.jautājumu:***

Konkursa Nr. LLU/2015/24/AK nolikuma *1.daļas: Dažādas laboratorijas iekārtas* tehniskajā specifikācijā 2.5.punkta a) apakšpunktā tiks veikti grozījumi:

1. 2.5.punkts tiks izteikts sekojošā redakcijā

|  |  |
| --- | --- |
| 2.5. | ātruma diapazons:1. maksimālais ātrums ne mazāks kā 6000 apgr/min.
2. minimālais ātrums 500 apgr/min.
 |

* **Piedāvājumu iesniegšanas termiņš tiks pagarināts.**
* Visa jaunākā informācija par šo konkursu būs pieejama LLU mājas lapā [www.llu.lv](http://www.llu.lv) sadaļā „Iepirkumi”. Lūdzam, sekot līdzi informācijai LLU mājas lapā [www.llu.lv](http://www.llu.lv).

***Vēstulē uzdotais 2.jautājums:***

1. ***2. daļas „Inkubatori un žāvskapji”****, specifikāciju punktos 1.7. un 2.9., tiek prasīts kontrolieris ar ārējo displeju. To var saprast, ka displejs nav integrēts iekārtā, bet atrodas atsevišķi no tās. Šī būtu ļoti neparasta inkubatora konstrukcija. Lūdzam paskaidrot, kādā veidā ārējam displejam ir jābūt pievienotam pie inkubatora? Ar kabeli vai ar bezvadu sistēmu? Vai ar „ārējo displeju” saprot ko citu, piemēram, papildus monitoru ar savu atsevišķu temperatūras sensoru?*

***Atbilde uz 2.jautājumu:***

Konkursa 2.daļas tehniskās specifikācijas punktos 1.7. un 2.9. „Ārējais displejs” nozīmē, ka displejs ir integrēts (iebūvēts) iekārtā un atrodas uz iekārtas ārēja paneļa. Šis displejs nav pievienojams ne ar kabeli, ne ar kādu citu sistēmu.